Sådan bliver du rig - Finanshuset i Fredensborg
Penge er ikke alt, men rigdom giver frihed til at bestemme, hvordan du vil arbejde. Sådan bliver du rig. Se 5 måder at blive rig på.
Hvornår er du rig?
Det er ikke let at sige, om du er rig. Grænsen er flydende, og det afhænger desuden i høj grad af, hvordan din økonomi er skruet sammen. Under finanskrisen så vi eksempelvis hovedrige ejendomsmatadorer blive ruineret på få måneder på grund af alt for høj gearing og naiv risikospredning. De havde satset alle pengene på rouletten på én gang.
Om du er rig, afhænger af forholdet mellem, hvor meget du er nødt til at arbejde, og dine ønsker om forbrug. Du er først rigtigt rig, når du ikke er nødt at arbejde, og du ikke behøver at tænke på penge, som du lever dit liv.
5 måder at blive rig
Her kan du se de almindeligste 5 måder at blive rig på.
Min erfaring siger dog, at du ikke nødvendigvis bliver rig af at bruge mindre, end du tjener. Rigdom er i høj grad et resultat af, at du er villig til at tage en risiko, så du får forrentet dine penge fornuftigt. Du bliver måske rigere af at bruge, mindre end du tjener, men du bliver først rig, når du får en sund forrentning af dine penge.
En af de nemmeste måder at tjene penge i Danmark, er ved at købe din bolig på et rigtige tidspunkt og i det rigtige område. Stigende priser på fast ejendom har de seneste 60-70 år givet almindelige danskere en større bid af kagen, når samfundet er blevet rigere. Og gevinsten er tilmed skattefri, når det gælder boliger.
Har du en god idé, kan du starte en virksomhed og tjene penge på den. Er idéen god nok og kan du vise et stabilt cash-flow, unik knowhow eller andet, kan du måske sælge din virksomhed. På den måde kapitaliserer du din evne til at tjene penge og veksler det til formue.
Chancen for at vinde i Lotto er minimal, men det er muligt. Sandsynligheden for at vinde en milliongevinst svarer til, at du på et tilfældigt tidspunkt på en togtur fra København til Aarhus kaster pengene ud af vinduet og rammer præcis ned i en kaffekop opstillet et tilfældigt sted på strækningen. Rammer du forkert er pengene spildt.
Selvom Lotto helt klart ikke er en vej at gå, kan held sagtens spille en rolle andre steder i dit liv. Men hårdt arbejde, unik viden og evnen til at tage risiko er meget vigtigere. At være opmærksom på at få mest muligt ud af dine penge og udnytte de muligheder samfundet skaber for din økonomi er også vigtigt.
Juster din økonomi
Hent din økonomiske opgavekalender for 2019 (pdf)